Lolland-Falsters Stifts-Tidende, 1844-04-13
Maadeholdsforeningen holdt i Mandags er meget talrigt Møde. Formanden oplæste som Exempel, paa den Jnteresse, Sagen finder i Statens forskjellige Dele, et Brev fra Jsland, hvor der allerede er stiftet et Par Foreninger. Pastor Visby udviklede derefter de Grunde, der især forekom ham at tilraade Sømandsclassen at indtræde i Selskabet, hvorledes Fristelserne til Misbrug af Spirituosa for flere af dem med en fri, aaben og heftig Charakteer vare større, naar de traadte i Land med en yldt Børs, som de ofte ansaae det for en Ære snarest muligt at faae tømt i muntre Kammeraters Lag, og hvorledes Jndtrædelsen, Selskabet gjennem en høitidelig Forpligtelse tilbød dem et let og sikkert Middel til at modstaae Fristelsen af eget Sind og Forførelser af Andre. Som Supplement til det tidligere Anførte og Maadeholdssagens Historie, meddeelte Overauditeur Müller noget udførligere om Maadeholdsforeningerne i Sverrig og Osnabrück, og fremhævede i Særdeleshed, at i Sverrig Regjeringen og Landets første Mænd havde fremmet Sagen, Noget der var af saa meget større Vigtighed ved et Anliggende, hvis Gavnlighed og Fortjenstlighed endnu ikke var gaaet op endog for nogle af vore meest dannede Mænd, og hvor derfor i saa langt høiere Grad den store Masse, der altid gik efter Autoriteter, maatte staae tvivlsom, og at der i Osnabrück om denne Sag havde hersket en saadan Enighed mellem alle Stadens Geistlige baade Protestanter og Catholiker, alle Stadens Læger, alle Embedsmænd, Magistrat, Borgerrepræsentanter, at der inden nogle Uger var opnaaet et ligesaa glimrende Resultat, som efter flere Aars Forløb paa de Steder i Nordamerika, hvor Sagen havde vundet meest Jndgang, saa at hvert 3die voxent Mandfolk var Medlem af Foreningen, og inden kort Tid var Brændeviinsforbruget formindsket ikke blot til 1/2, men til 1/2, hvilket viste, at Opinionen imod Brændevinet ogsaa virkede paa dem, som vare udenfor Selskabet. Professor Otto oplyste ved en Justitssag, der for Tiden var til Forhandling i Sundhedscollegiet, Brændevinets Kraft til at føre et Menneske i Fordærvelse og Ulykke. Steen Madsen er født af skikkelige Forældre, har særdeles fordeelagtige Vidnesbyrd og Sædelighed, Skikkelighed og Retskaffenhed under sit Forhold som Tjenestekarl, blev elsket af sin Kone og agtet af sine Svigerforældre, saa at disse overlod ham deres Eiendom, imod at de levede som Aftægtsfolk hos ham og Datteren. Men en efter hans Mening ham uretfærdig tilkjendt Mulct bragte ham til første Gang at drikke Brændeviin, og fra dette Øieblik blev han urimelig, trættekiær, befandt sig ikke vel hjemme, naar han kom hjem fra Byen var han næsten altid svirende, skjændte og smeldte, og det hialp kun lidet, at han den næste Dag angrede sin Opførsel og bad om Forladelse. Den 19de December var han i Kjøbenhavn, som han forlod i halvdrukken Tilstand, ved Damhuuskroen lod han Konen sidde og vente paa sig i en Time, og da han kom ud var han fuldkommen drukken, skjændte og smeldte, hug og sig, saa Konen maatte forlade Vognen og gaae hjem, efter flere forgiæves Forsøg paa at stille ham tilfreds. Da han kom hjem, gik han ind i Huset, rev den 85-aarige Svigerfader, som i de sidste 16 Aar saagodtsom bestandig har været sengeliggende, udaf Sengen og slæbte ham omkring paa Gulvet. Tre Dage efter døde Svigerfaderen af de Saar, Svigersønnen havde tilføiet ham i Hovedet og flere Steder paa Legemet, og Steen Madsen staaer nu for Domstolene anklaget for Drab. (Fædrl.)